Ալեքսանդր Վոլոդարսկի

**Ալեքսանդր Վիկտորովիչ Վոլոդարսկի** (հայտնի է *shiitman* *մականունով,* ), ուկրաինացի հրապարակախոս, բլոգեր և ակցիոնիստ նկարիչ։ Նախկինում եղել է քաղաքացիական ակտիվիստ, «Ուղիղ գործողություն» անկախ ուսանողական միության, Աշխատավորների ինքնավար միության և համաուկրաինական անարխիստական միավորման՝ «Լիբերտար սոցիալական համակարգման» անդամ։ Մասնագիտությամբ ծրագրավորող է։ 2002-ից 2009 թվականը սովորել է Գերմանիայում, իսկ 2009 թվականի նոյեմբերից ապրում և աշխատում է Կիևում։

## Հասարակական դիրքորոշում
Անցյալում Ալեքսանդր Վոլոդարսկին իրեն համարել է անարխոսինդիկալիստ։ Եվրամայդանին միացել է միայն 2014 թվականի հունվարի 19-ին՝ «բռնապետական օրենքների» ընդունումից հետո, քանի որ իր սկզբունքային հակառակորդներ է համարել ոչ միայն Յանուկովիչի գլխավորած ոստիկանական պետությանը, այլև լիբերալներին, ազգայնականներին, նեոնացիստներին և այլ ծայրահեղ աջակողմյաններին։ Հայտարարել է, որ 2015 թվականի Մայիսի 1-ից հետո դուրս է եկել քաղաքականությունից և սկսել անտարբեր վերաբերվել դրան։

## Ակցիա Գերագույն Ռադայի մոտ
Ավելի վաղ ակտիվ լինելով LiveJournal-ում ( մականվամբ, վերցված Վիկտոր Պելևինի «Դարձորյակի սուրբ գրքից»), Ալեքսանդր Վոլոդարսկին հայտնի դարձավ 2009 թվականի նոյեմբերի 2-ին Ազգային բարոյականության պաշտպանության փորձագիտական հանձնաժողովի դեմ իրականացրած փերֆորմանսով, որը նա մեղադրում է գրաքննության մեջ և խոսքի ազատության սահմանափակման փորձերի համար։ Փերֆորմանսի ընթացքում Ալեքսանդր Վոլոդարսկին և նրա անհայտ մնացած գործընկերուհին Ուկրաինայի Գերագույն ռադայի պատերի մոտ ձևացրել են սեռական ակտ, իսկ երրորդ մասնակիցը լրագրողներին ուղղված ելույթում ընթերցում է բարոյական նորմերի հարաբերականության և «բարոյականություն» հասկացության միանշանակ մեկնաբանման անհնարինության մասին։

Ակցիայի ավարտից հետո՝ արդեն հագնված վիճակում, Ալեքսանդր Վոլոդարսկին ձերբակալվեց և նրա դեմ հարուցվեց քրեական գործ՝ Ուկրաինայի Քրեական օրենսգրքի 296 հոդվածի 2-րդ մասով՝ «խուլիգանություն՝ իրականացված անձանց խմբի կողմից»։ Արվեստագետը մեկուկես ամիս անցկացրեց №13 (Լուկյանովոյի) նախնական կալանքի տեղում։ Նրան կալանքի մեջ գտնվելու ընթացքում կազմակերպվեցին բազմաթիվ բողոքի ակցիաներ ի պաշտպանություն Վոլոդարսկու։ Հանրային արձագանքի և Վիկտոր Յուշչենկոյի միջամտության շնորհիվ՝ 2009 թվականի դեկտեմբերի 18-ից Վոլոդարսկին ազատ արձակվեց՝ անձնական երաշխավորությամբ։ 2010 թվականի օգոստոսի դրությամբ դատավարությունը դեռ չէր ավարտվել՝ մեղադրանքի կողմի վկաների նիստերին չներկայանալու և նրանց ցուցմունքների էական հակասությունների պատճառով։

2010 թվականի սեպտեմբերի 9-ին Վոլոդարսկին ստացավ դատավճիռ՝ պայմանական ազատազրկում՝ մեկ տարվա ազատության սահմանափակումով։ 2011 թվականի մարտի 2-ից հուլիսի 22-ը նա գտնվել է հատուկ վերաբնակեցման վայրում՝ Կիևի մարզի Կոցյուբինսկոյե ավանում գտնվող գաղութում։

Ալեքսանդր Վոլոդարսկին իր արարքը խուլիգանություն չի համարում և պնդում է իր լիարժեք արդարացումը։ Նա բազմիցս հայտարարել է գործի քննության ընթացքում տեղի ունեցած խախտումների մասին, գրել է բազմաթիվ բողոքներ քննիչի և դատավորի գործողությունների դեմ, ինչպես նաև նամակ է ուղղել Ուկրաինայի նախագահ Վիկտոր Յանուկովիչին, որի մասին տեղեկությունը վերատպվել է մի շարք ուկրաինական լրատվամիջոցների կողմից։ Նույնիսկ ակցիան և դրան հաջորդած ձերբակալությունը լայն հասարակական քննարկման առարկա դարձան Ուկրաինայում և, ի վերջո, խթանեցին գրաքննության դեմ արշավի ակտիվացմանը, որին միացան, այդ թվում, ուկրաինացի գրողներ Սերգեյ Ժադանը և Յուրի Անդրուխովիչը։

## Այլ ակցիաներ
ձախից|մինի|267x267փքս|Ալեքսանդր Վոլդարսկին Ստալինի պատկերակի հետ
Նախնական կալանքից ազատ արձակվելուց հետո Ալեքսանդր Վոլոդարսկին իրականացրեց մի շարք գեղարվեստական-քաղաքական ակցիաներ, որոնք լուսաբանվեցին բլոգոսֆերայում և լրատվամիջոցներում։ Առանձնապես ուշադրության են արժանանում հետևյալ նախաձեռնությունները՝ Օլես Ուլյանենկոյի «Նրա երազանքների կինը» գրքի շնորհանդեսին անցկացված «Դիտորդների գրաքննություն» ակցիան, «Հանցագործություն և պատիժ» ակցիան, ինչպես նաև «Ուղղափառություն թե օրենք» նախաձեռնությունը, որն իրականացվեց՝ համերաշխություն հայտնելով կրոնական գրաքննության զոհերին։ 2010 թվականի սեպտեմբերի վերջին, «Դատական փորձ» ցուցահանդեսի շրջանակում, որը նվիրված էր ակտիվիստների դեմ հարուցված քրեական գործերին, Վոլոդարսկին խնդրեց իր մարմնին կատարել մաշկի վրա նշան թողնող գրություն՝ «Այստեղ Եվրոպա չէ»․ հենց այս խոսքերով էր քննիչը դիմել նրան առաջին հարցաքննության ժամանակ։ Լայն արձագանք ստացավ նաև «Ստալինի սրբապատկերի օրհնություն» ակցիան, որը Վոլոդարսկին իրականացրեց Կիև-Պեչորյան մայրավանքում՝ «Ա.Կ.Տ.» սիտուացիոնիստական խմբի կազմում։ Ուկրաինական ուղղափառ եկեղեցին պաշտոնապես հերքեց սրբապատկերի օրհնության փաստը։ Արվեստագետների «Պատերազմ» խմբի անդամների ձերբակալությունից հետո Վոլոդարսկին նախաձեռնեց համերաշխության ակցիա Կիևում՝ ի պաշտպանություն կալանավորված նկարիչների։
մինի|262x262փքս|Վոլոդարսկու մեջքին դաջվածք է արված՝ «Սա քեզ համար Եվրոպա չէ» գրությամբ։

## Աշխատանքներ
Ալեքսանդր Վոլոդարսկին հրապարակվում է «Ավտոնոմ», «Տելեկրիտիկա», «Քաղաքական Քննադատություն» (ռուսերեն և ուկրաիներեն խմբագրություններ) և այլ պարբերականներում։ «Ուլտրակուլտուրա» հրատարակչությունը նախատեսում էր հրապարակել Վոլոդարսկու բանտային գրառումները։ Դրանք հետագայում լույս տեսան «Քիմիա» վերնագրով՝ «Ռադիկալ տեսություն և պրակտիկա» հրատարակչության կողմից։ Գիրքը մատչելի է Ռուսաստանում և Ուկրաինայում գործող գրախանութներում։

## Արտաքին հղուներ
* 
* Стэндалон блог Александра Володарского
* Сайт «Дело Александра Володарского»
* Блог на сайте радиостанции «Эхо Москвы»
* Блог на сайте grani.ru
* Беседа с группой «Бабушка после похорон»

## Ծանոթագրություններ

 
Կատեգորիա:Ակտիվիստներ ըստ խնդրի
Կատեգորիա:Եվրամայդանի մասնակիցներ
Կատեգորիա:Նկարիչներ այբբենական կարգով
Կատեգորիա:Ուկրաինացի նկարիչներ